Filemografi Anushka Shetty

Anushka Shetty ialah seorang pelakon wanita India yang muncul dalam perfileman berbahasa Tamil dan Telugu. Beliau memulakan kerjaya lakonan dalam filem Telugu 2005 Puri Jagannadh *[[Super (film 2005)|Super]]*, dan muncul dalam *[[Mahanandi (filem)|Mahanandi]]*, yang dikeluarkan pada tahun yang sama. Pada tahun berikutnya, beliau berlakon dalam empat filem, yang pertama ialah *[[Vikramarkudu]]* arahan S. S. Rajamouli, yang membantu beliau meraih kejayaan, diikutiu oleh *[[Astram (film)|Astram]]* (sebuah pembikinan semula dari filem Hindi tahun 1999 *[[Sarfarosh]]*), *[[Rendu]]* arahan Sundar C. (yang menandakan penampilan sulungnya dalam perfileman Tamil), dan penampilan istimewa dalam filem Telugu AR Murugadoss yang berjudul *[[Stalin (filem 2006)|Stalin]]*. Beliau berlakon dalam dua filem pada 2007: *[[Lakshyam (filem 2007)|Lakshyam]]* dan *[[Don (filem 2007)|Don]]*. Pada tahun 2008, beliau berlakon dalam enam filem, termasuk *[[Okka Magaadu]]*, *[[Swagatam]]* dan *[[Souryam]]*. Pada tahun 2009, Shetty menjayakan dua watak dalam filem fantasi *[[Arundhati (filem 2009)|Arundhati]]*. Beliau memenangi Anugerah Juri Khas Nandi dan Anugerah Pelakon Wanita Telugu Terbaik Filmfare menerusi filem ini. Keluaran berikutnya pada tahun tersebut ialah filem *[[Billa (filem 2009)|Billa]]*, sebuah pembikinan semula Telugu dari filem Tamil tahun 2007 bertajuk sama. Keluaran terakhirnya pada tahun 2009 ialah filem Tamil keduanya, filem masala *[[Vettaikaaran (filem 2009)|Vettaikaaran]]*, di mana beliau memegang watak sebagai pelajar kedoktaran.

Shetty muncul dalam lebih banyak filem pada 2010. Beliau memegang watak pelacur dalam filem antologi Krish *[[Vedam (filem)|Vedam]]*, yang melayakkan beliau memenangi Anugerah Filmfare untuk Pelakon Wanita Telugu Terbaik. Di samping meraih sambutan kritis, filem tersebut gagal di pecah panggung. Tiada satupun keluaran lain pada 2010 yang menjadi kejayaan komersial, kecuali filem Tamil tunggalnya pada tahun tersebut, filem masala *[[Singam]]*. Pada tahun berikutnya, Anushka berlakon dalam dua filem, keduanya dalam bahasa Tamil. Beliau kembali menjayakan wataknya dari filem *Vedam* dalam pembikinan semulanya *[[Vaanam]]*, kemudian muncul sebagai seorang advokat dalam filem garapan A. L. Vijay *[[Deiva Thirumagal]]*, sebuah adaptasi dari filem Amerika *[[I Am Sam]]* (2001). Pada tahun berikutnya, beliau juga berlakon dalam film: *[[Thaandavam]]* dalam bahasa Tamil, dan *[[Damarukam (film)|Damarukam]]* dalam bahasa Telugu. Pada tahun 2013, beliau berlakon dalam filem masala Tamil buatan Suraj *[[Alex Pandian]]*, yang meraih kegagalan kritis dan komersial. Ini diikuti oleh *[[Mirchi (film)|Mirchi]]* dalam bahasa Telugu, *[[Singam II]]* (dimana beliau mempersembahkan kembali peranannya dari filem *Singam*), dan filem fantasi romantik Tamil arahan Selvaraghavan *[[Irandaam Ulagam]]* di mana beliau memegang tiga watak berbeza. Keluaran tunggalnya pada 2014 ialah filem garapan K. S. Ravikumar bertajuk *[[Lingaa]]*.

Pada tahun 2015, Shetty muncul dalam filem drama jenayah Gautham Menon *[[Yennai Arindhaal]]*, diikuti oleh filem dwibahasa Tamil-Telugu arahan Rajamouli **, di mana beliau memeang watak seorang ratu bernama Devasena. Penampilannya sebagai Rudrama Devi, seorang monarki dari dinasti Kakatiya dalam filem eponim melayakkan beliau memenangi Anugerah Filmfare untuk Pelakon Wanita Telugu Terbaik. Beliau kemudian muncul dalam filem komedi romantik Telugu *[[Size Zero (filem)|Size Zero]]* (difilemkan dalam bahasa Tamil dengan tajuk *Inji Iduppazhagi*), dalam sebuah peranan di mana beliau mencapai berat 20 kilogram. Peranan-peranannya pada tahun 2016 ialah penampilan kameo dalam filem *[[Soggade Chinni Nayana]]* dan *[[Oopiri]]* (difilemkan dalam bahasa Tamil dengan tajuk *Thozha*). Pada tahun berikutnya, beliau berlakon dalam *[[Si3 (filem)|Si3]]* (filem ketiga dalam siri *[[Singam (siri filem)|Singam]]*), filem separa-biografi *[[Om Namo Venkatesaya]]*, di mana beliau melakonkan watak yang diinspirasikan dari Andal, dan filem *[[Baahubali 2: The Conclusion]]* arahan Rajamouli, di mana beliau menjayakan kembali peranannya dari filem terdahulunya.

## Filem

## Lihat juga
* Senarai anugerah dan pencalonan yang diterima oleh Anushka Shetty

## Catatan

## Rujukan

## Pautan luar
*